<classify> TIMU ya Azam FC juzi ilijikuta ikipokea kipigo cha mabao 4-2 kutoka kwa KCCA katika mchezo wa kirafi ki uliochezwa kwenye Uwanja wa Lugogo mjini Kampala, Uganda.Kocha wa Azam FC, Hans Pluijm amesema walianza mchezo huo kwa kujipatia mabao mawili ya haraka yaliyofungwa na nahodha, Agrey Moris, kwa mkwaju wa penalti na Danny Lyanga.Penalti ilitokana na mshambuliaji Danny Lyanga, kuangushwa ndani ya eneo la 18 na nahodha wa KCCA, Timothy Awany na bao la pili Lyanga alifunga kwa shuti akiunganisha pasi ya beki Bruce Kangwa, alisema Pluijm.Alisema KCCA ilisawazisha mabao yote kupitia kwa Muzamiru Mutyaba dakika ya 16 na Awany dakika ya 45 na kufanya mchezo kwenda mapumziko kwa sare ya 2-2.Pluijm alisema kipindi cha pili walicheza mchezo wa kasi, lakini umakini wa washambuliaji uliwakosesha mabao ya wazi huku wa wapinzani wao wakitumia udhaifu huo kuongeza mabao mengine mawili katika kipindi cha pili na kuhitimisha ushindi wa 4-2 ambayo yalifungwa na Allan Kyambadde na Patrick Kaddu.Huo ulikuwa mchezo wa pili baada ya kucheza na URA na kumalizika kwa suluhu na leo itashuka tena dimbani kucheza na mabingwa wa zamani wa Uganda, Express FC.  <topic>: MICHEZO 